​সেকালে আমি বাম, একালে আমি নাস্তিক, কারো কারো ফ্যাশনে দাঁড়িয়েছে
বৃহস্পতিবার, ২১ সেপ্টেম্বর ২০১৭, ৫ আশ্বিন ১৪২৪
||
আর্কাইভ
জাতীয়
রাজনীতি
সারাদেশ
বিদেশ
বিনোদন
খেলা
ফিচার
অর্থ-বাণিজ্য
শিক্ষা
গণমাধ্যম
চাকরি
শিরোনাম
সড়ক দুর্ঘটনায় আহত রুনার পাশে মাহফুজুর রহমান
নিবন্ধনের আওতায় আসছে মোবাইল হ্যান্ডসেট
রানা প্লাজা ট্রাজেডির সেই আলোচিত রেশমা কেমন আছেন?
আর কত বেসরকারি বিশ্ববিদ্যালয় চাই
মুজিব কন্যা এগিয়ে যান, রক্তের বন্যায় ভেসে যাবে সু চির অর্জন?
রেড ক্রিসেন্টের ত্রাণবাহী ট্রাক খাদে পড়ে নিহত ৯
২৬ দিনে ১৭৩ রোহিঙ্গা শিশুর জন্ম, সন্তানসম্ভবা ৭০ হাজার
প্রগতিশীল পুরুষের শিশ্নইজম আর মানবতার ধর্ষণ!
‘হেন করেঙ্গা, তেন করেঙ্গা, ধুনা সাপের বিষ মারেঙ্গা’
ব্যর্থ প্রেমের শোকেই রোহিঙ্গা নির্যাতন সুচির!
প্রচ্ছদ
প্রধান খবর
​সেকালে আমি বাম, একালে আমি নাস্তিক, কারো কারো ফ্যাশনে দাঁড়িয়েছে
​সেকালে আমি বাম, একালে আমি নাস্তিক, কারো কারো ফ্যাশনে দাঁড়িয়েছে
প্রকাশ:  ১৩ জুন ২০১৭, ২৩:৫২
পীর হাবিবুর রহমান।।
প্রিন্ট
কোথা থেকে শুরু করবো, কোথায় গিয়ে শেষ, কিছুই বুঝতে পারছি না। গত দুই সপ্তাহে রাজনীতিতে গুমোট হাওয়া বইলেও ক্যালেণ্ডারের দিনগুলো কেটেছে নানা ঘটনায়। ঘটনাবহুল দুই সপ্তাহের দিকে তাকালে দৃশ্যমান হয়, অর্থমন্ত্রী আবুল মাল আবদুল মুহিতের আবগারি শুল্ক নির্ভর, ভ্যাট নির্ভর বিশাল বাজেট ঘিরে নাগরিক জীবনে ঘটে যাওয়া প্রতিক্রিয়া ও তার ঝড় থামতে না থামতেই তার নিজের রাজনীতি থেকে অবসরে যাওয়ার ঘোষণা থেকে সরে এসে সিলেট সদর আসনে আবারো আওয়ামী লীগের প্রার্থী হওয়ার ইচ্ছা ব্যক্ত করায় আলোচনা সরগরম। এরিমধ্যে ঝড় বইছে, তত্বাবধায়ক সরকারের সাবেক উপদেষ্টা এ্যাড. সুলতানা কামালের টিভি টকশোর বক্তব্য হেফাজতের অনুরোধে সুপ্রিম কোর্টের মানচিত্র ঢেকে দিয়ে গ্রীক দেবী থেমিসের শাড়ি পরানো বিকৃত ভাস্কর্য সরানোর বিতর্ক। একপক্ষ বলছেন, নান্দনিক ভাস্কর্য আরেকপক্ষ বলছেন মূর্তি। ধর্মের জিগির উঠেছে আলেম ওলামাদের মধ্যে। তাদের আবেগ অনুভূতি ঘিরে প্রধানমন্ত্রী শেখ হাসিনার উদ্যোগে সেটি সরানো হয়েছে। একটি অগ্নিগর্ভ পরিস্থিতির মুখোমুখি এতে হয়নি দেশ ও মানুষকে। কিন্তু শান্তিপূর্ণ সমাধান সবার ভালো লাগে না। সরকারের খেয়ে পড়ে, সরকারি প্রটেকশনে থাকা একদল গণবিচ্ছিন্ন অংশ বলতে থাকলেন সরকারের এই আপোসকামীতা যেন দেশ ও জাতির জন্য সর্বনাশ ডেকে এনেছে।

শাপলা চত্ত্বর ঘিরে যেদিন হেফাজত মহাপ্রলয় ঘটিয়েছিল সেদিন প্রতিরোধ দূরে থাক বুদ্ধি পরামর্শ দেয়ার শক্তি নিয়ে হাজির হতেও এদের দেখা যায়নি। সরকারের দুধ কলায় পোষা গণজাগরণ মঞ্চের একাংশের নেতা ইমরান এইচ সরকারও প্রতিবাদ মিছিল করলেন। সেই মিছিল থেকে প্রধানমন্ত্রীর বিরুদ্ধে স্লোগানও উঠলো। ছাত্রলীগ তাকে কুত্তার মতো পেটাতে চাইলো। দলের মহিলা নেত্রীরা তাকে প্রতিরোধ করতে অনুমতি চাইলে শেখ হাসিনা দিলেন না। তাদের নিবৃত করলেন। ইতিমধ্যে বিষয়টি এমন দাঁড়িয়েছে দুধ কলায় সাপ পুষেছে সরকার, এখন গাল দেয় ইমরান এইচ সরকার। গণজাগরণ মঞ্চ দীর্ঘমেয়াদী রাখার পক্ষে আমরা শুরুতেই আপত্তি করেছিলাম। কিন্তু সেকালের অতিবিপ্লবী, বঙ্গবন্ধু ও আওয়ামী লীগ বিদ্বেষী যারা একালে রিক্ত ন্বিঃস্ব হয়ে এসে শেখ হাসিনা বন্দনায় মগ্ন থাকেন তারাই টিকিয়ে রেখেছেন। ইমরান এইচ সরকারের এই যাত্রাপথে লাভই লাভ। নামও হলো, রাতারাতি নেতাও হলো, মন্ত্রীপাড়ার নাহিদ কন্যাকে বিয়ে করে সরকারের জামাইও হলো।

মৃণাল হকের এই ভাস্কর্য সরানো মধ্য দিয়ে প্রধানমন্ত্রী শেখ হাসিনা যে  উদ্যোগ নিয়েছেন এতে করে ধর্মপ্রাণ মানুষের উত্তেজনা প্রশমিত করেছেন। আলেম-ওলামাদের শান্ত করেছেন। কিন্তু সুপ্রিমকোর্টের সামনে থেকে ভাস্কর্য সরানোতে কারো কারো জাত মান গেলেও শেখ হাসিনার উদ্যোগ একটি অগ্নিগর্ভ হতে যাওয়া পরিস্থিতিকে প্রশমিত করেছেন। এই ভাস্কর্য সরিয়েছিলেনই যখন সুপ্রিমেকোর্টের ভেতরে না রাখলে কিছু এসে যেত না। যারা বলছেন, এটি সরালেই সরকার আপোস করেছেন, তারা ভুল বলছেন। রাষ্ট্র পরিচালনায় চাপ সৃষ্টিকারী গ্রুপসহ সকল মানুষের দাবি দাওয়াকেই আমলে নিয়ে দেশ চালাতে হয়। এটা সরকারের আপোসকামীতা না কৌশল সেটি পর্যবেক্ষণের বিষয়।

৯৬ সালের নির্বাচনের আগে আওয়ামী লীগ বিএনপির কাছ থেকে যে জামায়াতকে সরিয়ে যুগপৎ আন্দোলনের রাজনৈতিক পার্টনার করেছিল, বিগত ৯ বছরে তাদের ওপর স্টিমরোলারই চালায় নি; মানবতাবিরোধী অপরাধের অভিযোগে তাদের নেতাদের ফাঁসিতে ঝুঁলিয়েছে। ২০০১ সালের নির্বাচনের আগে ইসলামী ঐক্যজোটের ওপর সরকার দমন নির্যাতন করতে গিয়ে ভোটের রাজনীতিতে যে মাশুল দিয়েছিল, তা থেকে শিক্ষা নিয়েই ২০০৬ সালের নির্বাচনের আগে মরহুম শায়খুল হাদিস আল্লামা আজিজুল হকের সঙ্গে ৫ দফা চুক্তি করেছিল। যেমন মহাজোটে আনতে গিয়ে, এইচ এম এরশাদকে ক্ষমতায় এলে রাষ্ট্রপতি করা হবে-এমন চুক্তিও করেছিল। কিন্তু সেই নির্বাচন বাতিল হয়ে গিয়ে ওয়ান-ইলেভেনের চ্যালেঞ্জ মোকাবিলা করে বিজয়ীর বেশে শেখ হাসিনা যখন দলকে ২০০৮ সালের নির্বাচনে নামালেন সে সময় সেইসব চু্ক্তি তামাদি হয়ে গেল। কারণ ভোটের রাজনীতিতে তথন নৌকার পক্ষে যে গণজোয়ার সেটি তিনি জেনে গেছেন। এবার শেখ হাসিনা বলে আসছেন, আগামী জাতীয় নির্বাচন হবে অংশগ্রহণমূলক ও প্রতিদ্বন্ধিতাপূর্ণ। হেফাজতের সেই মহাপ্রলয় তিনি রুখে দিলেও তাদের শক্তি দেখেছে বাংলাদেশ। শাহরিয়ার কবির আর ইমরান এইচ সরকারকে দিয়ে যে এদেরকে প্রতিরোধ করা যাবে না বা কোনো ভোট ব্যাংক পাওয়া যাবে সেটি আওয়ামী লীগ নেতৃত্ব কেন দেশের শিশুরাও জেনে গেছে। আগামী নির্বাচন সামনে রেখেই যা কিছু ঘটেছে তা কৌশলের রাজনীতিরই অংশ। এছাড়া, বিগত ৪৬ বছরই নয়, ভারত শাসনামল থেকেই মাদ্রাসা শিক্ষার বিস্তার ঘটেছে। এটি দিনে দিনে অনেক বড় জায়গা নিয়েছে। গোটা বাংলাদেশে যেদিকেই যাওয়া যায় রাস্তার আশে পাশে মাদ্রাসা আর মাদ্রাসা। মাদ্রাসা অনেক দেশেই রয়েছে। এমনকি প্রতিবেশী ভারতেও। এই মাদ্রাসা ঘিরে যে এতিম ও জনগোষ্ঠী তারা এদেশেরই সন্তান, এদেশেরই নাগরিক। কওমী মাদ্রাসাকে স্বীকৃতি দিয়ে, সিলেবাস পরিবর্তন করে আধুনিক শিক্ষার আওতায় নিয়ে আসার যে পরিকল্পনা শেখ হাসিনার তাতে কারো কারো গা জ্বলছে কেন, বুঝতে পারি না। যেন তারা ভিনগ্রহের মানুষ। গোলাম আজমকেও নাগরিকত্ব মামলায় উচ্চ আদালত এই বলে নাগরিকত্ব দিয়েছিল যে, তিনি এই দেশেই জন্মেছেন। আজকের মাদ্রাসার অভ্যন্তরে কি হয় না হয় তা যেমন রাজনীতিবিদরা খবর রাখেন না, ভোটের জন্য অনুদান দিয়েই খালাস। তেমনি বাস্তবতা থেকে দূরে থাকা একদল নাস্তিক আর অতিপ্রগতিশীলদের অজানা। এদেরকে আধুনিক শিক্ষায় তাদের আবেগ অনুভূতি ধারণ করেই সরকারি উদ্যোগ ইতিবাচকভাবেই দেখার সময়।


ইতিমধ্যে হেফাজত নেতা আল্লামা শফী অসুস্থ হয়ে হাসপাতালে। একাত্তরের ঘাতক-দালাল নির্মূল কমিটির সভাপতি শাহরিয়ার কবির প্রধানমন্ত্রীর উদ্দেশ্যে বলেছেন, হেফাজত একদিন আপনাকেও হিজাব পরাবে। শাহরিয়ার কবির ব্যক্তিগত জীবনে আস্তিক না নাস্তিক, মুক্তিযুদ্ধে তার ভূমিকা ছিল কি নেই; সেটি বড় বিষয় নয়। বড় বিষয় হলো বঙ্গবন্ধু কন্যা শেখ হাসিনা যে অনেক আগেই হেফাজতের কথা ছাড়াই নিজ ধর্ম বিশ্বাস থেকে হিজাব পরেছেন, অসংখ্যবার হজ্ব করেছেন। একটি সম্ভ্রান্ত আল্লাহ ভীরু ধর্মপ্রাণ মুসলিম পরিবারের সন্তান হিসাবে তাহাজ্জুদের নামাজ দিয়ে কোরআন তেলওয়াত করে দিনের কর্মকাণ্ড শুরু করেন, সেটি শাহরিয়ার কবিররা এখনো জানেন না।

তারা আরো জানেন না, বিগত ৯ বছর ধরে সমালোচকরা যেখানে বলে আসছিলেন, শেখ হাসিনার সরকারের আত্না হচ্ছে বামশক্তি। তাদের মুখে এই ঘটনায় ছাই দিয়ে বঙ্গবন্ধু কন্যা প্রমাণ করেছেন তিনি অতিবাম বা নাস্তিকদের কথায় আমল দিচ্ছেন না। তিনি সকল মানুষের আবেগ অনুভূতি ধারণ করে রাজনীতিতে আওয়ামী লীগের পতাকাটা হাতে নিয়েই পথ হাঁটছেন।

৪৭ সালে দ্বিজাতি তত্বের ভিত্তিতে ইসলাম ধর্মের নামে যে রাষ্ট্রের জন্ম হয়েছিল, সেটি পাকিস্তান। জন্মের পরই বঙ্গবন্ধু শেখ মুজিবুর রহমান সামন্ত শাসকগোষ্ঠীর ধর্মভিক্তিক রাজনীতির বিরুদ্ধে তার দূরদর্শিতা ও প্রতিবাদী চরিত্র নিয়ে মুসলিম লীগ থেকে বেরিয়ে এসেছিলেন। আওয়ামী মুসলিম লীগ ৪৯ সালে গঠন কালে তিনি ছিলেন অন্যতম কারাবন্দি প্রতিষ্ঠাতা। তার আগের বছর ৪৮ সালের ৪ ঠা জানুয়ারি তিনি প্রতিষ্ঠা করেছিলেন ছাত্রলীগ। ছাত্রলীগের ওপর ভর করেই তিনি তার মানুষের গণতান্ত্রিক অধিকারের রাজনীতির দুয়ারই খুলেননি; ভাষা আন্দোলন থেকে স্বাধীকার, স্বাধীনতার পথ ধরে একদিকে ধর্মভিত্তিক রাজনৈতিক দলগুলোর অন্যদিকে বামপন্থী রাজনৈতিক শক্তির পরাজয় ঘটিয়ে নিজের ক্যারিশমা-ইমেজের ওপর ভর করে ৭০ সালের জাতীয় নির্বাচনে নৌকার নিরঙ্কুশ বিজয় নিশ্চিত করেছিলেন। সেই বিজয়ের মধ্য দিয়েই তিনি হয়ে উঠেছিলেন স্বাধীনতা ও মুক্তিযুদ্ধের মহানায়ক। তার ডাকেই গোটা জাতি পাকিস্তানি হানাদার বাহিনীর বিরুদ্ধে ৩০ লাখ শহীদ ও আড়াই লাখ মা-বোনের সম্ভ্রমের বিনিময়ে বাংলাদেশের স্বাধীনতা ও বিজয় অর্জন করেছিলেন। সেই মুক্তিযুদ্ধে ঐতিহাসিক বন্ধুত্বের ভূমিকা রেখেছিলেন ভারতের প্রধানমন্ত্রী শ্রীমতি ইন্ধিরা গান্ধী ও তার দেশের জনগণ।



একটি যুদ্ধবিধ্বস্ত স্বাধীন দেশে চরমপন্থী, উগ্রপন্থী তৎপরতা আর দলের উন্মাসিক একাংশের কারণেই জাতির মহান নেতা বঙ্গবন্ধুর নেতৃত্বে দেশকে অর্থনৈতিক মুক্তি দিতে পারেনি। দিয়েছে মুক্তিযুদ্ধে পরাজিত বিশ্ব মোড়লদের নীল নকশা অনুযায়ী এদেশীয় ঘাতকদের হাতে ৭৫ সালের ১৫ আগস্ট জাতির জনক বঙ্গবন্ধুর পরিবার পরিজনসহ বর্বোরোচিত হত্যাকাণ্ড। বঙ্গবন্ধুর শাসনামলে শাহরিয়ার কবির ও অগ্রজ এবং সহকর্মীরা কি ভূমিকা রেখেছিলেন, কি কথা বলেছিলেন ইতিহাসের পাঠ থেকে তা মুছে যায়নি। অতি বিপ্লবী চীনাপন্থীদের হটকারীতা, সিরাজ সিকদারের পূর্ব বাংলা সর্বহারা পার্টির শ্রেণী শত্রু খতমের নামে জনপ্রতিনিধি হত্যা এবং কলকারখানায় আগুন, থানা লুট অন্যদিকে মুক্তিযুদ্ধে বঙ্গবন্ধুর নেতৃত্বে তৈরি হওয়া মেধাবি তারুণ্য নির্ভর শক্তির জাসদের আর্বিভাব ও তার গণবাহিনীর নেতিবাচক উগ্রপন্থী কর্মকাণ্ড মানুষ ভুলে গেলেও ইতিহাস ভুলে নি।



৭০ এর নির্বাচনে বঙ্গবন্ধুর নামে আওয়ামী লীগ নিরঙ্কুশ সংখ্যাগরিষ্ঠতা অর্জন করলেও জনগণের একটি বড় অংশ ধর্মভিত্তিক রাজনৈতিক দলের ব্যানারে একাত্তরের মুক্তিযুদ্ধে পাকিস্তান হানাদার বাহিনীর দোসর হয়েছিল। রক্তে লেখা ৭২ এর সংবিধানের মধ্য দিয়ে বঙ্গবন্ধু ধর্মভিত্তিক রাজনীতি নিষিদ্ধ করে একটি উদার গণতান্ত্রিক ধর্ম নিরপেক্ষ রাষ্ট্রের জন্ম দিয়েছিলেন। বঙ্গবন্ধু হত্যাকাণ্ডের মধ্য দিয়ে খুনি মোশতাক থেকে সকল সেনাশাসক সংবিধান থেকে ধর্ম নিরপেক্ষতা মুছে দিয়ে বিসমিল্লাহির রহমানির রাহিম যুক্ত করেছিলেন। বঙ্গবন্ধু অসাম্প্রদায়িক জাতীয়তাবাদী আন্দোলনের কিংবদন্তী হলেও বুঝতে পেরেছিলেন এদেশের সংখ্যাগরিষ্ঠ মানুষের ধর্ম ইসলাম। তাই তিনি অনেকের আপত্তির মুখে কারো মাখা তামাক খাই না মন্তব্য করে ওআইসি সম্মেলনে যোগ দিয়েছিলেন। তিনি সকল নাগরিকের অধিকার সাংবিধানিকভাবে সংরক্ষণই করেননি; একটি অসাম্প্রদায়িক, গণতান্ত্রিক বাংলাদেশের স্বপ্ন দেখেছিলেন এবং উদ্যোগ নিয়েছিলেন মুক্তিযুদ্ধের আকাঙ্খা কার্যকরের। সেদিন বঙ্গবন্ধুর ঘাতকদের সঙ্গে বিভিন্ন বৈঠকে বিদেশী শারাব পানে অংশ নেয়া চীনাপন্থী বামদের সঙ্গে যে শাহরিয়ার কবিররা ছিলেন, তারা হয়েছিলেন চরম আওয়ামী লীগ ও মুজিব বিদ্বেষী।



অন্যদিকে, আজবীন মানুষের গণতান্ত্রিক অধিকারের জন্য নির্লোভ, নিরহংকারী, সৎ রাজনীতির পথ হাঁটা বঙ্গবন্ধুকে ঘিরে ধরেছিলেন মস্কোপন্থী বামরা। তাদের প্রেসক্রিপশনে বঙ্গবন্ধু ও তার হৃদয় কেটে একদলীয় বাকশাল গঠন করেছিলেন। বঙ্গবন্ধু হত্যাকাণ্ডের পর সকল উগ্রপন্থীরা সামরিক শাসকদের সঙ্গে যুক্তই হননি; ডান ও বামের সমন্বয়ে গড়ে উঠেছিল সেনাশাসক জিয়াউর রহমানের বিএনপি। শুধু তাই নয়; সেই সময়  চীনাপন্থী বাম ও উগ্রপন্থীরা বঙ্গবন্ধুর পরিবার ও আওয়ামী লীগের বিরুদ্ধে নির্লজ্জ বেহায়ার মতো কুৎসা রটিয়েছিলেন।

বঙ্গবন্ধুর পরিবার পরিজনসহ নিহতদের বিচার না করার ইনডেমনিটি সকলেই বহাল রেখেছেন। ইতিহাসের প্রতিটি মাহেন্দ্রক্ষণে জাতীয় প্রচার মাধ্যমে বঙ্গবন্ধুর নাম নিষিদ্ধ করেছিলেন। বঙ্গবন্ধুর খুনিদের রাষ্ট্রীয় পৃষ্ঠপোষকতাই দেয়া হয় নাই, একাত্তরের ঘাতকদের সঙ্গে ৭৫ এর খুনিদের রাজনৈতিকভাবে পুনর্বাসিতই করা হয় নাই। আর্দশিক আওয়ামী লীগের নেতাকর্মীদের ওপর জুলুম নির্যাতনের মাত্রা চরম আকারে নামিয়েছিলে। ৭৫ এর ১৫ আগস্ট প্রথমে সৈয়দা জোহরা তাজউদ্দিন ও পরে মরহুম আব্দুর রাজ্জাককে ঘিরে আওয়ামী লীগ সুসংগঠিত হয়েছিল বঙ্গবন্ধুর নির্দেশিত আত্নসমালোচনা, আত্নসংযম ও আত্নশুদ্ধির পথে। সেই পথ ধরে নেতৃত্ব যখন দলীয় কোন্দলে আওয়ামী লীগকে ভাঙনের মুখে ঠেলে দেয় তখন ৮১ এর ইডেন কাউন্সিলে ভারতে নির্বাসিত মুজিব কন্যা শেখ হাসিনাকে সারাদেশের নেতাকর্মীদের তুমুল করাতালির মধ্যে দলের ঐক্যের প্রতীক হিসাবে সভাপতি নির্বাচিত করা হয়। সেই রজনীতে সেনাশাসক জিয়াউর রহমান আওয়ামী লীগের ভাঙনের প্রত্যাশা করে বঙ্গভবনে সারারাত জেগে ছিলেন। ভোরের আলো ফোটার মধ্য দিয়ে যখন শুনলেন আওয়ামী লীগ সভানেত্রী হিসাবে গণতন্ত্রের বাতিঘর হয়ে শেখ হাসিনা দলের সভানেত্রী নির্বাচিত হয়েছেন তখন তার সামরিক সচিব মরহুম জেনারেল সাদেক আহমেদ চৌধুরীকে, ‘ দেশটা ইন্ডিয়া হয়ে গেল’ মন্তব্য করে ক্যান্টনমেন্টর বাসার অভিমুখে রওনা দিলেন।
শেখ হাসিনা দেশে আসুন, দলের হাল ধরুন- এটা যে সেনাশাসক জিয়াউর রহমান চাননি তার সকল সাক্ষী মরে গেলেও বেঁচে আছেন আমির হোসেন আমু এবং শেখ ফজলুল করিম সেলিম। শেখ ফজলুল করিম সেলিমের ভাগ্যে আজো কেন মন্ত্রীত্ব জুটেনি, সেটি আমি জানি না। কিন্তু তার বাংলার বাণী থেকেই বঙ্গবন্ধু কন্যার স্বদেশ প্রত্যাবর্তনের ও আওয়ামী লীগের সভানেত্রী নির্বাচিত হওয়ার সকল আয়োজন চূড়ান্ত হয়েছিল। ভাবতে অবাক লাগে, ৭৫ এর হত্যাকাণ্ডের প্রতিবাদে যে বঙ্গবীর কাদের সিদ্দিকীসহ যারা প্রতিরোধ যুদ্ধে গিয়েছিলেন, যারা দলকে খেয়ে না খেয়ে সুসংগঠিত করেছিলেন তাদের অনেকেই আজকের আওয়ামী লীগে নেই। কিন্তু সেদিনের আওয়ামী লীগ ও বঙ্গবন্ধু বিদ্বেষী অনেকেই শেখ হাসিনার সরকারের বড় বেনিফিশিয়ারিই নন, তোশামোদকারীও।
আজকের শেখ হাসিনা তার দীর্ঘ ৩৬ বছরের উর্মিমূখর সংগ্রামের ভেতর দিয়ে জীবনের বহু ঝুঁকি নিয়ে বিশ্ব নেতৃত্বের পাশে বাংলাদেশের মুখ হয়ে দাঁড়িয়েছেন। বাংলাদেশকে উন্নয়নের মহাসড়কে নিয়েছেন। তার অর্জন অনেক। কিন্তু একদল লুটেরা সেই উন্নয়নকে কলংকিত করছে। তবুও শেখ হাসিনা সুপ্রিম কোর্টের ভাস্কর্য থেমিস সরালে শাহরিয়ার কবির কি বললেন, সরকারের খেয়ে পরে এককালের কমিউনিস্ট ও গণফোরামে হিজরত করে আসা শিক্ষামন্ত্রী নুরুল ইসলাম নাহিদের ঘর জামাই ইমরান এইচ সরকার কি মিছিল করেছেন, কি স্লোগান দিয়েছেন- তা আমলে না নিয়ে বুঝতে পেরেছেন দুধ কলা দিয়ে সাপ পুষেছিলেন। তাই বলে তিনি, বামদের দিকে ঝুঁকেননি। উপলদ্ধি করেছেন আজকের বাস্তবতায় জঙ্গিবাদের বিরুদ্ধে তার জিরো টলারেন্স থাকলেও দেশের সংখ্যাগরিষ্ঠ মানুষ মুসলমান। সংখ্যালঘুদের নাগরিক অধিকার নিশ্চিত করার লড়াইয়ে অবতীর্ণ অসাম্প্রদায়িক রাজনীতির পতাকা নিয়ে পথ হাঁটা শেখ হাসিনা বুঝতে পারছেন সংবিধানে এখন বিসমিল্লাহ মুছে দেয়া সম্ভব নয়। যেমন মুছে দেয়া যায় নি রাষ্ট্রধর্ম ইসলাম। আমাদের জন্মের সময় ধর্মনিরপেক্ষতা যুক্ত হলেও উদার গণতন্ত্রী বৃহত্তম ভারতের সংবিধানে যুক্ত হয়েছে জন্মের অনেক পর। সেখানে ব্রুট মেজরিটি নিয়ে হিন্দুত্ববাদের স্লোগান দিয়ে আরএসএসের শক্তির ওপর ভর করে ক্ষমতায় আসা বিজেপি ও তার নেতা নরেন্দ্র মোদি প্রতাপশালীই নন, ব্যাপক জনপ্রিয়ও। উত্তরপ্রদেশের নির্বাচনে বিজেপির বিশাল বিজয় অসাম্প্রদায়িক কংগ্রেসকে আরেক দফা ঝুঁকিতে ফেলেছে। ধর্ম নিরপেক্ষতায় বিশ্বাসী কংগ্রেস না পারছে ধর্মের রাজনীতি করতে, না পারছে বিজেপিকে রুখতে। মার্কিন প্রেসিডেন্ট বিল ক্লিনটন বলেছিলেন, বাংলাদেশ মডারেট মুসলিম কান্ট্রি। তিনি বাস্তবতার নিরিখেই কথাটি বলেছিলেন। যদিও আমাদের মুক্তিযুদ্ধের লাখো শহীদের রক্তের স্বপ্ন ও চেতনার জায়গা হলো একটি অসাম্প্রদায়িক, গণতান্ত্রিক, শোষণমুক্ত রাষ্ট্রের। সেই স্বপ্ন থেকে আমরা কি অসাম্প্রদায়িক, কি গণতান্ত্রিক ব্যবস্থা প্রতিষ্ঠার ক্ষেত্রে অনেক দূরে বসবাস করছি। আজকের বাংলাদেশে দাঁড়িয়ে বলা যাবে না, যেমন এটি একটি ধর্ম নিরপেক্ষ রাষ্ট্র, তেমনি বলা যাবে না একটি উদার গণতান্ত্রিক শাসন ব্যবস্থা প্রাতিষ্ঠিানিক রূপ নিয়েছে। এটা আমাদের ব্যর্থতা হলেও আমাদের শক্তির জায়গায় হচ্ছে মুক্তিযুদ্ধের সেই স্বপ্নের লড়াই থেকে সরে আসিনি। বঙ্গবন্ধু জনগণকে সঙ্গে স্বাধীনতা দিয়েছিলেন। সেই চেতনার জায়গা উদ্ধার করতে হলেও আজকের রাজনৈতিক নেতৃত্বকেও শুধু ভোটের হিসাবে পথ চললে হবে না। মুক্তিযুদ্ধের গৌরবের জায়গায় দাঁড়িয়ে জনগণকে নিয়ে তা অর্জন করতে হবে। শাহরিয়ার কবিররা কুসংস্কারমুক্ত অসাম্প্রদায়িক চেতনার মুসলিম পরিবারের নারীদের মাথায় কাপড়, বোরখা কিংবা হিজাব দেখেন। কিন্তু একবারও চিন্তা করছেন না, অনাধিকাল থেকে ধর্মপ্রাণ মানুষেরা যেমন যার যার ধর্ম নিজেদের মতো লালন পালন করছেন তেমনি সাম্প্রদায়িক সম্প্রীতির বন্ধনে আবদ্ধ হয়ে পথ চলছেন। তাদের অনেকে মনে করেন, দাঁড়িটুকু রাখলেই জঙ্গিবাদ, মৌলবাদ বলে গালি দিচ্ছেন, সাম্প্রদায়িক ধর্মান্ধ মনে করছেন। ৪৬ বছরের ইতিহাসে কোনো ‍নির্বাচনে জামায়াতের মতো ধর্মভিত্তিক ডানপন্থী থেকে শুরু করে বামপন্থীদের কেউ বিজয়ী হতে পারেনি। বড় দুই দলের কাঁধে ভর করেই বা দুই নেত্রীর আঁচল ধরেই তাদেরকে সংসদ ও ক্ষমতায় আসতে হয়েছে।  এদেশের মানুষ বর্ষবরণে উৎসবের মহাপ্লাবনে ভাসে। ঈদের জামাত থেকে জুম্মার নামাজে মুসল্লিদের ঠাঁই নাই ঠাঁই নাই অবস্থা দাঁড়ায়। তেমনি হিন্দুদের দূর্গা পূজায় দেশ আলোকসজ্জিতই হয় না, উৎসবের আনন্দেই মেতে উঠে। বড়দিন ও বৌদ্ধ পূর্ণিমাতেও তাই। এই সম্প্রীতি ও শান্তি আমাদের গর্ব। মুক্তিযুদ্ধ আমাদের এই সম্প্রীতির কথাই বলে। কারো ধর্মীয় অনুভূতিতে আঘাত করে নাস্তিকতার ফ্যাশন নিয়ে পথ চলতে যেমন শেখায় না, তেমনি ধর্মান্ধ হয়ে আইন হাতে তুলে নিয়ে চাপাতি দিয়ে কুপিয়ে মানুষ হত্যার শিক্ষাও দেয় না। অতিবাম ও অতিডানের জায়গা এখানে নেই। এটি ইতিহাস স্বীকৃত। বাম ও কমিউনিস্ট নেতাদের হজে হেফাজত পাঠায়নি, স্বপ্রণোদিত হয়ে গেছেন। উচ্চবিত্ত পরিবারের রমনীরা পর্দার কারণেই হোক আর ফ্যাশনের কারণেই হোক আজ হিজাব পরছেন। চারদিকে এত হিজাব, তা বিশ্লেষণ করার ক্ষমতাও জনবিচ্ছিন্ন উগ্রপন্থীদের নেই।
আমাদের আগামী নির্বাচন নিয়ে বঙ্গবন্ধু কন্যা ও আওয়ামী লীগ সভানেত্রী শেখ হাসিনা বামদের উগ্র ও হটকারী জনবিচ্ছিন্ন কথাবার্তার ফাঁদে পা দিচ্ছেন না। উন্নয়নের স্লোগান তুলে ভোট বিপ্লবে অভিষিক্ত হওয়ার কথাই ভাবছেন। অন্যদিকে প্রধান প্রতিপক্ষ বিএনপি চেয়ারপারসন বেগম খালেদা জিয়া একাত্তরে মানবতা বিরোধী অভিযোগে অভিযুক্ত জামায়াতে ইসলামীর সঙ্গ ত্যাগ না করলেও দীর্ঘ নিরবতার পর এই রমজান মাসের ইফতার রাজনীতি ঘিরে মুখ খুলেছেন, কথাবার্তা বলছেন। ঈদের পর মাঠে নামার নির্দেশ দিচ্ছেন কর্মীদের। ব্যরিস্টার মওদুদ আহমেদের বাড়ি উচ্ছেদের প্রেক্ষিতে বলছেন ক্ষোভের সঙ্গে, আওয়ামী লীগকে এক কাপড়েই বাড়ি ছাড়তে হবে। এতে প্রতিহিংসার রাজনীতি থেকে বেরিয়ে আসার যে ভিশন-২০৩০ বা রাষ্ট্র পরিচালনার দর্শন দিয়েছিলেন সেটি হোঁচট খেয়েছে। দৃশ্যমান হয়েছে, ওয়ান-ইলেভেন থেকে তিনি ও তার দল যে নির্যাতন ভোগ করছেন, তাতে ক্ষমার নীতি নয়; ভেতরে প্রতিহিংসার আগুনই পুষছেন। পর্যবেক্ষকরাও বলছেন, শেখ হাসিনা একদিন ক্ষমতায় না থাকলে এই প্রতিহিংসার আগুনে রক্তাক্ত হবে দেশ। যেমন আওয়ামী লীগ সাধারণ সম্পাদক আশংকা ব্যক্ত করেছেন নেতাকর্শীদের, ক্ষমতায় না থাকলে টাকা নিয়ে রাস্তায় রাস্তায় ঘুরতে হবে, দেশ ছেড়েও পালাতে পারবে না। সবার প্রত্যাশা একটি গ্রহণযোগ্য নির্বাচন হলেও আগামী নির্বাচন ঘিরে শংকা এখনো কাটছে না।

এককালে জ্ঞানের গভীরতা ও কমিটমেন্ট থাক বা না থাক আমি বাম, এ যেন ফ্যাশনে পরিণত হয়েছিল। তখন সমাতান্ত্রিক সোভিয়েত ইউনিয়ন অন্যতম সুপার পাওয়ার। আরেকদিকে মাও সেতুংয়ের বিপ্লবে সমাজতান্ত্রিক চীন। পূর্ব ইউরোপের দেশে দেশে উড়ছিল সমাজতন্ত্রের বিজয় নিশান। চীন ছাড়া কমিউনিস্ট শাসনের পতন ঘটতে না ঘটতেই ফ্যাশনেবল বামেরা হাওয়ায় তামাদি হয়ে গেলেন। একালে মধ্যপ্রাচ্য প্রশ্নে পশ্চিমাদের ভ্রান্তনীতির কারণে ধর্মের নামে মুসলমানদের একটি অংশ জেহাদের স্লোগানে ‍উগ্রপথ নিয়েছে। মানবসভ্যতার কাছে জঙ্গি সন্ত্রাসবাদী হিসাবে চিহ্নিত হয়েছে। সাম্প্রদায়িক সম্প্রীতির দেশ বাংলাদেশেও তার আঁচড় পড়েছে। সন্ত্রাসবাদের বিরুদ্ধে এখানেও লড়াই চলছে। ধর্মান্ধ গোষ্ঠীকে সেকালের ফ্যাশনেবল বামদের মতো একালের নাস্তিকরা মুসলমানদের ধর্মীয় আবেগ অনুভূতিতে আঘাত করা ফ্যাশনে দাঁড় করিয়েছেন। জ্ঞানের গভীরতা এদেরও থাক বা না থাক ইসলাম ধর্মকে ব্যাঙ্গ-বিদ্রুপ ও কটাখ্য করা যেন অতিপ্রগতি ও আধুনিকতার পরিচয় বহন করে। একটি গণতান্ত্রিক সমাজে সব মত পথের মানুষই থাকবে। আস্তিক-নাস্তিক, ধর্মবর্ণ নির্বিশেষে দেশটি সবার। কিন্তু সংবিধান, আইন, বিধি বিধানের ঊর্ধ্বে কেউ নন।
লেখক: সিনিয়র সাংবাদিক ও রাজনৈতিক বিশ্লেষক

প্রধান খবর | আরো খবর
সরকারের অবিশ্বাসে ‘ক্লান্ত’ বিএনপি
‘হেন করেঙ্গা, তেন করেঙ্গা, ধুনা সাপের বিষ মারেঙ্গা’
রোহিঙ্গা নির্যাতন বন্ধে মুসলিমবিশ্বকে এগিয়ে আসার আহ্বান এরশাদের
র‌্যাম্প মডেল থেকে ‘জেএমবির কমান্ডার’
সর্বশেষ সংবাদ
মালালায় মুগ্ধ প্রিয়াঙ্কা
একজন বলিউডের সাবেক বিশ্ব সুন্দরী অভিনেত্রী প্রিয়াঙ্কা চোপড়া। অন্যজন শান্তিতে সবচেয়ে কম বয়সে নোবেল জয়ী পাকিস্তানি তরুণী মালালা ইউসুফজাই। সম্প্রতি...
ব্যর্থ প্রেমের শোকেই রোহিঙ্গা নির্যাতন সুচির!
‘হাসিনা পার্কার’ চলচ্চিত্রে দাউদ ইব্রাহিমের অর্থায়ন!
এক পরিবারে ১৪ মোবাইল ফোন চোর
রাখাইন থেকে পালিয়ে আসা হিন্দুরা ভারতে আশ্রয় চান
সর্বাধিক পঠিত
প্রধানমন্ত্রীর বক্তব্যের উল্টো মিথ্যাচার, মুখ খুললেন পররাষ্ট্র সচিব
পূর্বপশ্চিমবিডি.নিউজ...
মুজিব কন্যা এগিয়ে যান, রক্তের বন্যায় ভেসে যাবে সু চির অর্জন?
কিশোরী বউয়ের খোঁজে আসা ৮ বৃদ্ধ ‘আরব শেখ’ গ্রেফতার
২ প্রেসিডেন্ট ১ স্ত্রী
রানা প্লাজা ট্রাজেডির সেই আলোচিত রেশমা কেমন আছেন?
আমিরাত এ বছরই বাংলাদেশ থেকে কর্মী নিয়োগ করবে
আর কত বেসরকারি বিশ্ববিদ্যালয় চাই
জাতীয়
রাজনীতি
সারাদেশ
বিদেশ
খেলা
বিনোদন
অপরাধ
অর্থ-বাণিজ্য
ফিচার
খোলামত
সাহিত্য
স্বাস্থ্য
প্রবাস
শিক্ষা
আদালত
গণমাধ্যম
সোশ্যাল মিডিয়া
প্রধান সম্পাদক: পীর হাবিবুর রহমান, সম্পাদক: খুজিস্তা নূর-ই-নাহারিন (মুন্নি)
কক্ষ # ২০৯, স্টক এক্সচেঞ্জ ভবন, ৯/এফ, মতিঝিল বাণিজ্যিক এলাকা, ঢাকা - ১০০০
ফোন: +৮৮০ ১৭৪৩৪৬০১৪২ | আমাদের সাথে যোগাযোগ করুন: news.purboposhchim@gmail.com
Developed by :